ການປ່ອນບັດເລືອກຕັ້ງ ທີ່ໄນຈີເຣຍ ດຳເນີນໄປອີກ ມື້ນຶ່ງ ໂດຍບໍ່ໄດ້ວາງແຜນ
ການ​​ເລືອກ​ຕັ້ງ​ສະພາ​ໄນ​ຈີ​ເຣຍ ​ມີ​ຂຶ້ນ​ອີກ​ ເປັນ​ມື້​ທີ​ສອງ ​ທີ່​ບໍ່​ໄດ້​ວາງ​ແຜນ​ໄວ້ ​ຍ້ອນ​ມີ​ບັນຫາ​ທາງ​ ດ້ານ​ເທັກ​ນິກ ​ແລະ​ມີ​ການ​ຊັກ​ຊ້າ​ຢ່າງ​ຍາວ​ນານ.
ການເລືອກຕັ້ງສະພາແຫ່ງຊາດຂອງໄນຈີເຣຍ ມີຂຶ້ນອີກໃນວັນ ອາທິດມື້ນີ້ ໃນການປ່ອນບັດເປັນມື້ທີສອງທີ່ບໍ່ໄດ້ວາງແຜນໄວ້ ກ່ອນ ຫຼັງຈາກບັນດາເຈົ້າໜ້າທີ່ໄດ້ໂຈະການປ່ອນບັດໃນບາງ ເຂດໄວ້ໃນວັນເສົາວານນີ້ ຍ້ອນມີບັນຫາທາງດ້ານເທັກນິກ ແລະມີການຊັກຊ້າຢ່າງຍາວນານ ການປ່ອນບັດໄດ້ດຳເນີນໄປຢ່າງລາບລື່ນ ເປັນສ່ວນໃຫຍ່ໃນ ທົ່ວປະເທດ ໃນວັນເສົາວານນີ້ ແລະການນັບບັດເລືອກຕັ້ງກໍ ພວມດຳເນີນໄປ ແຕ່ຄະນະກຳມະການເລືອກຕັ້ງແຫ່ງຊາດ ທີ່ເປັນອິດສະລະຂອງໄນຈີເຣຍກ່າວວ່າ ການປ່ອນບັດໃນວັນ ອາທິດມື້ນີ້ຈະມີຂຶ້ນໃນບັນດາຂົງເຂດ ບ່ອນທີ່ການດຳເນີນຂັ້ນ ຕອນຮັບຮອງເອົາຜູ້ປ່ອນບັດ ໄດ້ຖືກງົດໄວ້ຊົ່ວຄາວນັ້ນ ທ່ານພັນ ກິ ມູນ ເລຂາທິການໃຫຍ່ສະຫະປະຊາຊາດ ໄດ້ກ່າວຊົມເຊີຍໄນຈີເຣຍ ທີ່ມີ ນັ້ນ ທ່ານຍັງກ່າວຕື່ມວ່າ ທ່ານມີຄວາມຮູ້ສຶກປະທັບໃຈນຳ ຂອງປະຊາຊົນໄນຈີເຣຍ ໃນການຊົມໃຊ້ສິດທິ ແລະໜ້າທີ່ປ່ອນບັດ ການປ່ອນບັດໄດ້ຖືກແປດເປື້ອນ ຍ້ອນການໂຈມຕີຂອງພວກທີ່ສົງໄສວ່າແມ່ນພວກກະ ບົດກຸ່ມ Boko Haram ໃນລັດ Gombe ໃນພາກຕາເວັນອອກສຽງເໜືອຂອງປະເທດນັ້ນ ພວກທີ່ເຫັນເຫດການ ກ່າວຕໍ່ວີໂອເອວ່າ ມືປືນຈຸໜຶ່ງ ໄດ້ໂຈມຕີ 3 ໝູ່ບ້ານໃນລັດດັ່ງກ່າວ ໂດຍໄດ້ສັງຫານປະຊາຊົນໄປຢ່າງນ້ອຍ 24 ຄົນ ທ່ານ Kashim Settina ຜູ້ວ່າການລັດ Borno ທີ່ໃກ້ກັນນັ້ນ ກ່າວວ່າ ພວກກະບົດ ໄດ້ສັງຫານປະຊາຊົນ 25 ຄົນໃນບ້ານ Butarai ໃນວັນສຸກກ່ອນວັນເລືອກຕັ້ງນັ້ນ ການເລືອກຕັ້ງປະທານາທິບໍດີ ແລະລັດຖະສະພາ ໄດ້ມີຂຶ້ນຫຼັງຈາກ ໄດ້ຊັກຊ້າມາ 6 ອາທິດ ສືບເນື່ອງມາຈາກການກໍ່ການກະບົດໂດຍກຸ່ມໂບໂກຮາຣຳ ໃນພາກຕາເວັນອອກສຽງເໜືອ ຂອງປະເທດ ການຢັ່ງຫາງ ສຽງປະຊາຊົນກ່ອນວັນເລືອກຕັ້ງ ສະແດງໃຫ້ເຫັນວ່າ ປະທາ ນາທິບໍດີ Goodluck Jonathan ປະເຊີນກັບການແຂ່ງຂັນທີ່ສູສີກັນກັບຄູ່ແຂ່ງ ຄືນາຍພົນ Muhammadu Buhari ອະດີດນາຍທະຫານ ທີ່ປົກຄອງໄນຈີເຣຍນັ້ນ ຜູ້ແຂ່ງຂັນທັງສອງທ່ານ ໄດ້ໃຫ້ຄຳໝັ້ນສັນຍາວ່າ ຈະຮັບເອົາການຕັດສິນໃຈຂອງຜູ້ປ່ອນບັດ ຕາບໃດທີ່ການ ເລືອກຕັ້ງດຳເນີນໄປຢ່າງ ຢູ່ຫຼາຍໆບ່ອນໃນວັນເສົາວານນີ້ ພວກເຄື່ອງຈັກທີ່ໃຊ້ອ່ານບັດລົງຄະແນນສຽງຂອງປະຊາ ຊົນ ແລະແປະໂປ້ມືນັ້ນ ເກີດຕິດຂັດບໍ່ທຳງານ ພວກຜູ້ປ່ອນບັດໃນໜ່ວຍປ່ອນບັດແຫ່ງໜຶ່ງ ທີ່ນະຄອນ Lagos ກ່າວຕໍ່ວີໂອເອວ່າ ເຂົາເຈົ້າໄດ້ຢືນແລນແຖວຖ້າປ່ອນບັດ ດົນກວ່າ 4 ຊົ່ວໂມງ ໃນຂະນະທີ່ພວກພະນັກງານເລືອກຕັ້ງພະຍາຍາມໄປຊອກຫາເຄື່ອງຈັກໃໝ່ ມາໃຊ້ນັ້ນ ປະທານາທິບໍດີ Jonathan ເອງ ກໍໄດ້ລໍຖ້າ 30 ນາທີ ເພື່ອກວດບັດຂອງທ່ານ ໃນເມືອງ Otuoke ທາງພາກໃຕ້ຂອງປະເທດ